"Ҳара адемократиатә ҳәынҭқарроуп ҳәа Аконституциа ҳадаҳкылеит. Адемократиатә ҳәынҭқарраҟны амчра зтәу ажәлар роуп. Аха дара рымч есымша еизаны акы иаҿагылоит ҳәа акәӡам иаанаго, иалырхыз, зыгәра ганы абжьы зырҭаз ирыӡбо иҟамлар, ахәынҭқарраҿы акгьы зыҟалаӡом. Есымша аидыслара аныҟалалак, ажәлар еизаны наҟ-ааҟ еиҿаргыло, имариахоит аус иахьакәым ахы архара. Ус акәымкәа ажәлар иалырхыз еиқәшаҳаҭымзаргьы еидтәаланы акаҿы икылсуа ианырыӡбалак, убри ауп адемократиа.
Аҿар изырзымдыруеи ҳәа вба дук руҭар ҟалаӡом, изыӷрагылатәым иаӷрагыло иҟаумҵароуп, изырзымдыруагьы ҳара ҳауп (аиҳабацәа - аред.) изхароу… Ауаа ржьара аҭахӡам, ани дҽеимызт, сара снеир - атәыла сырбгоит ҳәа.
Аҳәынҭқарра ҳазхәыцроуп. Бзиоуп, иҳагу рацәоуп, царҭа амакәа ирацәоуп, аха иахьа ҳашцо ҳцалар, уаҵәы агхагьы ҟалаӡом, абзиагьы ацәгьагьы ҟалаӡом, иара аҳәынҭқаррагьы ҟалаӡом. Убасҟан ауп ҳмышьхәылҵкәа ҳанрыцҳауа ҳаныҟало. Убри аҿар азхәыцха рызымҭо, иажәызҵо ауаа аус иақәыршәатәуп ҳәа схәыцуеит. Ҳара ҳхы мацара акәымкәа ,уаҵәы игыло абиԥарагьы ҳарԥырхагахар ҟалоит, ҳазхәыцны хәыҷык ҳҽааныҳамкылар", - иҳәеит Аламиа.
Шәазыӡырҩы аудио. Инеиҵыху анҵамҭа шәаҳар шәылшоит арадио Sputnik Аԥсны аефир аҟны.